Valmieras Kultūras centrs

Mūsdienu deju grupas "Baltā" koncerts "kods: DEJA"
2022-09-04 17:00 - 18:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
04.09. plkst. 17.00 Mūsdienu deju grupas “Baltā” koncerts “kods: DEJA” Valmieras Kultūras centrā.
Ieeja: bez maksas

"Stand-up komēdija" ar Jāni Kreičmani un Kalvi Trosku
2022-09-04 15:00 - 16:00 | Valmiermuižas alus terase
4. septembrī plkst. 15.00 Valmiermuižas alus terasē ar “Stand-up comedy” viesosies komiķi Jānis Kreičmanis un Kalvis Troska.
Jānis Kreičmanis ar komēdiju nodarbojas kopš 2016. gada un ir “Comedy Latvia” sastāvā jau piecus gadus. Gada sākumā notikušajā apbalvošanas ceremonijā “Grābeklis”, Jānis ieguva atzinību no skatītājiem un citiem komiķiem, iegūstot titulu “Comedy Latvia Gada Komiķis”.
“Stand-up komēdijā” Jānis pastāstīs:
* kā ar finansēm jāapietas mūsdienu vīrietim.
* ka vīrišķība ir izstiepts jēdziens, jo tehniski vīrieši nebaidās, bet var gadīties, ka jāguļ pie ieslēgtas gaismas.
* kā rodas apskaidrība, ka pēkšņi nekļūsi par Rembo.
* par ikdienas šaizītēm, par sīkumiem, kā reāli pieaugt. Noteikti nebūs par politiku.
Kopā ar Jāni būs Kalvis Troska. Kalvis savu komiķa karjeru sāka 2014. gadā. Kopš tā brīža viņš bez apstājas turpina veidot un pilnveidot savu unikālo pasaules redzējumu, to pasniedzot abstrakti loģiskā formā.
Ieejas biļete: 5 EUR.
Pasākumu organizē Valmieras pagasta kultūras nams sadarbībā ar Valmiermuižas kultūras biedrību.

Kokmuižas svētki
2022-09-02 - 2022-09-03 | Kokmuižas pils kompleksā
Dārzs nemitīgi aug. Pat ziemā tas mieru krāj, lai spēks pavasarī zemē dunēt. No saknes galotnē, no galotnes saknē – viss pašu rokām un domām. Aicinām 2.–3.septembrī uz Kokmuižas svētkiem “Cilvēka dārzs”.
Kocēnos, Kokmuižas pils teritorijā skanēs koncerti, stāsti, būs kino, izstādes, teātris, notiks tirgošanās, piedzīvosim Kokmuižas iemirdzēšanos brīnumdārzā, būs īstens mākslas pikniks. Satiksies aktieri, mūziķi, gleznotāji, mākslinieki, tirgotāji, stādaudzētāji, keramiķi, jātnieki, rokdarbnieki, krodzinieki, smalki Kokmuižas ļaudis un daudzi citi. Svētku programmu vadīs Jānis Romanovskis.

VIII KOKMUIŽAS SVĒTKI. CILVĒKA DĀRZS. PROGRAMMA
2.–3. septembris, Kokmuiža
2. SEPTEMBRĪ
Kokmuižas pilī
17.00–21.00 Ekspozīcija ar ziemas dārza elementiem “Cilvēka vārds dārzā”
17.30 Ievadsaruna kopā ar vēsturnieci Inetu Amoliņu “Kokmuižas dārznieks un rožu selekcionārs Nikolajs fon Hartviss”
18.00–19.30 Dārzkopības un Nacionālā botāniskā dārza speciālistes Ilmas Neretas lekcija “Rožu audzēšanas Ābece”
Kokmuižas pils zālē gleznotājas Ievas Kampes-Krumholcas personālizstāde “Personiska parādība”
Kokmuižas klētī (bibliotēkas Velvju zālē)
Mākslinieces Kristīnes Nuķes-Panteļējevas personālizstāde “Kosmiskā Odiseja”
Mākslinieces Ivetas Kreišmanes gleznu izstāde “Mazās laimītes”
Kokmuižas pils dārzā
20.00 Koncertprogramma “Ziedonis. Lācis. Sievietes” – solistes Rēzija Kalniņa, Ilze Ķuzule-Skrastiņa, Ieva Segliņa, Dārta Daneviča, Aija Andrejeva, Aija Vītoliņa, Jolanta Strikaite, mūziķi Kārlis Lācis, Māris Jēkabsons, Kaspars Zemītis, Ainis Zavackis, Jānis Stafeckis, Artūrs Noviks, Kaspars Grigalis
22.00–01.00 Sadarbībā ar sapņu zemi “Neonija” Kokmuižas pils logos iemirdzēsies koši brīnumdārzi
3. SEPTEMBRĪ
Kokmuižas pils kompleksa teritorijā
10.00–14.00 Tējotava kopā ar “Sudrabkalnu Viesistabas” saimnieci Judīti Bukšu
10.00–16.00 Muižas tirgus un stādu placis
10.00–16.00 Svētku aktivitāte “Atrodi savu Kokmuižas ziedu” kopā ar Valmieras TIC
10.00–21.00 Brīvdabas loka šaušana mērķī ar “Lazdu loki”. *Maksas
11.00 Receptes noslēpuma atklāšana un izgaršošana no “Tā pirmā pavāru grāmata 414 senas receptes no 18. gadsimta” kopā ar Indru Vīlisteri un Indru Bērziņu no Valmieras muzeja
11.00–16.00 Kocēnu 38. skautu vienības aktivitātes
11.00–16.00 Mālu darbnīcas lieliem un maziem kopā ar “Vaidavas Keramisti” un “Vaidava Ceramics”
11.00–16.00 Radošā rokdarbu darbnīca ar mākslinieci Ingu Loginu – rotājumi ziedu tematikā
12.00 Kokmuižas svētku atklāšanas parāde ar Latvijas Antīko automobiļu klubu un Rīgas Motormuzeju
12.30–18.00 Latvijas Antīko automobiļu kluba un Rīgas Motormuzeja spēkratu izstāde
13.00–17.00 Izjādes ar Valmiermuižas zirgu staļļa ponijiem. *Maksas
Kokmuižas pilī
10.00 Ievadsaruna ar vēsturnieci Inetu Amoliņu par Kokmuižas dārzu un parku vēsturi
11.00–12.00 Oleru muižas saimnieces Ievas Zemītes lekcija “Oleru muižas dārzs. Iedvesmas avoti, realizācija, pieredze”
11.00–21.00 Ekspozīcija ar ziemas dārza elementiem “Cilvēka vārds dārzā”
Kokmuižas pils zālē Gleznotājas Ievas Kampes-Krumholcas personālizstāde “Personiska parādība”
Kokmuižas klētī (bibliotēkas Velvju zālē)
Mākslinieces Kristīnes Nuķes-Panteļējevas personālizstāde “Kosmiskā Odiseja”
Mākslinieces Ivetas Kreišmanes gleznu izstāde “Mazās laimītes”
Kokmuižas pils dārzā
Mākslas pikniks:
12.00–12.40 Dikļu pūtēju orķestra koncerts
13.00–14.00 Svētku ieskandināšana ar seno cīņu un folkloras kopu “Vilkači”
15.00–16.00 Grupas “Parks” džeza noskaņu koncerts
17.00–18.00 Mūziķa Goran Gora koncerts
21.00 Koncertballes noskaņas ar grupu “Lādezers”
22.00–01.00 Sadarbībā ar sapņu zemi “Neonija” Kokmuižas pils logos iemirdzēsies koši brīnumdārzi
Kokmuižas senajā saimniecības ēkā “Kokmuiža”
12.00–21.00 Kokmuižas krodziņš vesterna noskaņās sadarbībā ar Valmiermuižas kultūras biedrību un Valmiermuižas alus darītavu, būs pieejamas galda spēles un citas aktivitātes
17.00–18.00 Kantrī folkgrupas “Juuk” vīru koncerts
18.30 Tikšanās ar pirmā latviešu vesterna “Wild East. Kur vedīs ceļš” veidotājiem un aktieriem
19.00–20.40 “Wild East. Kur vedīs ceļš” kino seanss
Kokmuižas dīķī promenādē
11.00–20.00 Izbraucieni ar laivu
Kokmuižas dīķī starp Kocēnu Kultūras namu un Apsīšu Jēkaba ielu
11.00–11.40 Muzikāli sveicieni no saksofonu ansambļa “Valmieras meitenes”
Kokmuižas parkā un dīķī aiz pils
11.00, 14.00 Izrāde bērniem “Pasaka par vardulēnu Hugo”
Svētku norišu apmeklējums (izņemot šaušanu ar loku): bez maksas.
Uzzini vairāk: www.valmierasnovads.lv

Zinību dienas svētki #PirmaisValmierā
2022-09-01 | Laukums pie Valmieras Kultūras centra, Rīgas iela 10, Valmiera, Latvija
#PirmaisValmierā
1. septembrī
Laukumā pie Valmieras Kultūras centra
12.00 “Laboratorium” zinātniskā izrāde
13.00 Iluzionists Robijs Trankalis
14.00 “Laboratorium” zinātniskā izrāde
15.00 Iluzionists Robijs Trankalis
18.30 Grupa “Audiokvartāls”
20.00 Silent Disco
12.00-16.00 DARE T-kreklu apdrukas darbnīca
13.00-17.00 Izjādes ar ponijiem un zirgu Hanzas laukumā (*par maksu)
Fotostūris pie Dzirnavu ezeriņa

1.septembrī laukumā pie Valmieras Kultūras centra norisināsies Zinību dienas svētki #PirmaisVALMIERĀ. Plkst. 12.00 un 14.00 uz interaktīvu izrādi aicina Zinātniskais teātris “Laboratorium.lv”. Izrādes laikā vadītāji kopā ar dalībniekiem veiks eksperimentus un zinātniskus trikus, kas bērniem un pieaugušajiem ļaus ieraudzīt zinātni pavisam jaunā gaismā un iemīlēt to. Plkst. 13.00 un 15.00 šovu ar maģijas un komēdijas elementiem piedāvās iluzionists un burvju triku meistars Robijs Trankalis. No plkst. 12.00 līdz 16.00 koprades darbnīcas DARE T-kreklu apdrukas darbnīcā varēsi izveidot savu apdruku ar #PirmaisVALMIERĀ motīvu, bez maksas to uzdrukājot uz līdzi paņemtā kokvilnas krekliņa vai maisiņa. Būs iespēja izvēlēties baltas vai tumši zilas krāsas motīvu.
Hanzas laukumā Zinību dienā no plkst. 13.00 līdz 17.00 viesosies četrkājaini svētku viesi – poniji un zirgs no “Valmiermuižas staļļa”. Par atsevišķu samaksu bērni varēs doties izjādē ponija vai zirga mugurā.
Īpašā fotogrāfijā savu 1. septembri – atkalredzēšanās svētkus – varēsi iemūžināt tematiskā fotostendā, kas atradīsies pie Dzirnavu ezeriņa.
No plkst. 18.30 Valmieras Jaunatnes centrs “Vinda” aicina jauniešus un visus, kuri sirdī jauni, laukumā pie Valmieras Kultūras centra apmeklēt grupas “Audiokvartāls” koncertu, kurā viegla rokmūzika tiks apvienota ar mūsdienīgām elektroniskām skaņām. Svētku noslēgumā – SILENT DISCO ar DJ Alexx Rea un Tomu Polakenu pie pults.
Labdarības organizācija “Dr. Klauns” aicina 1. septembrī plkst. 11.00 pie Valmieras Kultūras centra tikties ar izturīgo un dzīvespriecīgo Dr. Jaukuli. Viņš no 24. augusta dosies 20 dienu velomaratonā, veicot apmēram 2000 kilometru, lai viesotos dažādās Latvijas vietās un pastāstītu, cik svarīgu uzdevumu veic Dr. Klauni, palīdzot bērniem Latvijas slimnīcās justies drosmīgākiem un veseļoties ātrāk. Velomaratons notiks par godu organizācijas “Dr. Klauns” desmit gadu jubilejai. Turklāt kopā jāpaveic vēl kāds svarīgs uzdevums – jāpiedalās izaicinājumā par lielāko cilvēku sarkanajos klaundegunos skaitu vienā fotogrāfijā. Pēc tam būs rītarosme, novēlot spēku un pavadot Dr. Jaukuli tālākajā ceļā.

Elza Rozentāle un etnodžeza trio. Koncertu cikls "Mūda"
2022-08-27 19:00 - 20:30 | Valmiera
“Izkust zaļajos atomos, izplūst, pārvērsties zaļajā domā.”
/I. Ziedonis/
Jau trešo vasaru Valmierā norisināsies koncertu cikls “Mūda” – mūzika dabā. Sajūtu koncerti ir muzikāls baudījums, kura laikā izvēlētā norises vieta kļūst par neierastu, vēl neapgūtu skatuvi un vienlaikus – skaistu ainavisko scenogrāfiju.
Šovasar “Mūda” koncertus caurvīs tematiskā ievirze: mežs. Mežs ir dabas templis. Tas atjauno un dod enerģiju caur viselementārākajām maņām. Tā ir “es” sakārtošana, meditācija. Atgriešanās pie vienkāršības un pirmavota – dabas. Arī šovasar aicinām Tevi būt sajūtu “Mūdā”!

27. augustā plkst. 19.00 mežā pie Gaujas, pa ceļam uz Ķelderleju
Elza Rozentāle un etnodžeza trio, mūsdienu deju grupa “Baltā” un performatīvais projekts “Viņās ir medūzas”.
Koncertā piedalīsies Elza Rozentāle un etnodžeza trio, kura sastāvā ir dziesminieks un ģitārists Jānis Ruņģis, elektriskās ģitāras meistars Svens Vilsons, kā arī bundzinieks un perkusionists Pauls Ķierpe.
Koncertprogrammā skanēs latviešu tautasdziesmu aranžijas un latviešu komponistu melodijas, caur kurām klausītājam būs iespēja sakustināt sava iekšējā patriota sirdsstīgas. Vakars pie dabas ar ģitārām, perkusijām un balsi.
Biļetes: https://www.bilesuparadize.lv/lv/event/117745
Biļetes cena: 15 EUR. Ar Valmieras kultūras karti 1 EUR atlaide. Bērniem līdz 2 gadu vecumam nav nepieciešama ieejas biļete.
Koncertu ciklu “Mūda” organizē Valmieras Kultūras centrs.

Intars Busulis & Abonementa Orķestris
2022-08-26 20:00 - 21:30 | Valmieras estrāde, Dīvaliņa iela 10A, Valmiera, Latvija
26. augustā plkst. 20.00 Valmieras estrādē notiks Intara Busuļa & Abonementa orķestra koncerts.
Koncertā skanēs klausītāju iemīļotās dziesmas no Intara Busuļa repertuāra.
Abonementa orķestra sastāvā: Kārlis Lācis, Kaspars Zemītis, Kaspars Grigalis, Edvīns Ozols, Gints Pabērzs, Karīna Tropa, Vineta Elksne, Alise Kante-Onzule.
Biļetes: https://www.bilesuparadize.lv/lv/event/115431
Biļetes cena 18 EUR. Pasākuma dienā – 20 EUR.
Biļete nav nepieciešama bērniem līdz 2 gadu vecumam (ieskaitot).

ATCELTS! Koncerts uz ūdens "Vaidavas ezers rietā"
2022-08-20 20:00 - 21:30 | Vaidavas ezers
Uzmanību!
Tehnisku iemeslu dēļ koncerts uz ūdens “Vaidavas ezers rietā” 20. augusta vakarā tiek atcelts!
Informācija par iegādātajām biļetēm:
• Interneta veikalā www.bilesuparadize.lv iegādāto biļešu nauda to nominālvērtībā tiek reversēta trīs darba dienu laikā uz biļešu pircēja bankas kontu (bez klienta pieprasījuma).
• “Biļešu Paradīzes” kasēs iegādātās biļetes pret naudu biļetes nominālvērtībā var atgriezt jebkurā “Biļešu Paradīzes” kasē.
Informējam, ka Vaidavā iecerētā koncertprogramma, kurā komponista Imanta Kalniņa skaistākās dziesmas izpilda grupa “Ezeri”, mūziķi Rūdolfs Macats, Kristīne Pāže un Ainars Mielavs, 12. novembrī plkst. 19.00 izskanēs Valmieras Kultūras centrā. Biļetes uz koncertu varēs iegādāties “Biļešu Paradīze” kasēs un www.bilesuparadize.lv .
Organizatori atvainojas par sagādātajām neērtībām!
***
20. augustā plkst. 20.00 pavisam īpašā atmosfērā kopīgi sagaidīsim saulrietu laivās uz Vaidavas ezera un klausīsimies koncertu uz ūdens “Vaidavas ezers rietā” kopā ar grupu “Ezeri”, Kristīni Pāži, Rūdolfu Macatu un īpašo viesi Ainaru Mielavu. Saulriets gaidāms plkst. 20.48.
Tas būs īpašs vakars uz ezera – visi kopā dabā, uz ūdens, maģiski un tuvāk cits citam.
Koncertprogramma balstīta komponista Imanta Kalniņa daiļradē. 2021. gadā Imantam Kalniņam apritēja 80 gadu jubileja, un par godu šim notikumam tika radīta jauna koncertprogramma ar komponista zināmākajām un klausītājiem mīļākajām dziesmām, kuru aranžijas veidojusi grupa “Ezeri” sadarbībā ar mūziķiem Rūdolfu Macatu un Kristīni Pāži. Kā solisti koncertā uzstāsies Kristīne Pāže un Ainars Mielavs. Koncertprogramma tapusi Fon Stricka villas paspārnē.
Informācija apmeklētājiem:
Koncerts paredzēts apmeklētājiem tikai ūdens transporta līdzekļos.
– Biļetes var iegādāties “Biļešu Paradīze” kasēs un www.bilesuparadize.lv. Biļetes cena: 15 EUR, laivu noma 20–30 EUR (atkarīgs no laivas ietilpības). Katrs apmeklētājs var ierasties arī ar savu ūdens transporta līdzekli, tad attiecīgi atsevišķa biļete laivai nav jāiegādājas. Bērniem līdz 6 gadu vecumam (ieskaitot) ieeja bez maksas.
– Laiva vai jebkāds cits nemotorizēts ūdens transporta līdzeklis ir jāsarūpē pašiem savs vai jāiegādājas laivu nomā kā papildu biļete. Rezervētās laivas jūs gaidīs ezera krastā pasākuma organizatoru norādītajās laivu piestātnēs Vaidavas ezera pludmalē. Katram pasākuma apmeklētājam ir nepieciešama ieejas biļete. Laivas nomas biļete ir tikai laiva, bez ieejas maksas.
-Pasākuma norises vietā jāierodas vismaz 2h iepriekš – plkst.18.00.
-Pasākuma laikā darbosies Valmiermuižas vasarnīcas Vaidavā peldošais bārs.
Foto: Emīls Vanags

Starptautiskais seno spēkratu salidojums “Rīga Retro” Kocēnos
2022-08-13 15:00 - 17:00 | Kokmuižas pils kompleksā
13. augustā plkst. 15.00 Kocēnos, pie Kokmuižas pils, Starptautiskais seno spēkratu salidojums “Rīga Retro” – spēkratu izstāde, prezentācijas un svinības.

Brīvdabas koncerts "Bungu ritmi Valmierā"
2022-08-11 19:00 - 20:00 | Dzirnavu ezeriņa promenāde
11. augustā plkst. 19.00 Dzirnavu ezeriņa promenādē norisināsies brīvdabas koncerts “Bungu ritmi Valmierā”. Koncertā ar jaudīgu sitaminstrumentu performanci piedalīsies bungu grupa “Fills de la Flama” no Barselonas (Spānija) un Valmieras YAMAHA mūzikas skolas perkusiju ansamblis.
Bungu grupas “Fills de la Flama” darbības pamatā ir perkusiju un uguns māksla. Grupa no 10. līdz 15. augustam viesosies Latvijā, sniedzot sešus koncertus Stāmerienā, Valmierā, Gulbenē, Lizumā un Rīgā.
Koncerta apmeklējums bez maksas.
Koncertu organizē biedrība “Dēms” sadarbībā ar Valmieras Kultūras centru. Pasākuma norisi līdzfinansē Eiropas Savienība.

Pasaules koklētāju nometne 2022 Kocēnos
2022-07-31 | Kocēni
Šovasar jau sesto reizi Valmieras novadā tiks organizēta Pasaules koklētāju nometne sadarbībā ar virtuozo latviešu etnogrāfiskās kokles spēlētāju Laimu Jansoni. Piedāvājot bagātīgu vienas dienas programmu ar sadziedāšanos un dančiem noslēgumā, koklētāji 31. jūlijā tiksies Kocēnos.

Grupas "Prāta Vētra" koncerts
2022-07-30 20:00 - 22:30 | Pie Dīvaliņa pļavām
30. jūlijā plkst. 20.00 Dīvaliņa pļavās grupas “Prāta Vētra” koncerts. Ieeja: 30-45 EUR. Biļetes: www.ekase.lv, Valmieras Kultūras centra kasē.

"Miera osta" pie Gaujas ar mūziķiem Kārli Kazāku un Kasparu Tobi
2022-07-24 14:00 - 15:00 | Pie Gaujas
Valmieras dzimšanas dienas “Svētku randiņš” izskaņā, 24. jūlijā plkst. 14.00, “Miera ostā” – Valmieras Gaujas tramvaja piestātnē – aicinām uz koncertrandiņu ar mūziķiem Kārli Kazāku un Kasparu Tobi.
Kārlis Kazāks ir latviešu mūziķis un dziesmu autors, kura debija mūzikā notika 1995. gadā grupas “Dull Doll” sastāvā. Šobrīd mūziķis izdevis deviņus solo albumus, kā arī izpelnījies Latvijas mūzikas ierakstu gada balvu. Sadarbojoties ar taustiņinstrumentālistu Kasparu Tobi tapa Kārļa Kazāka albums “Apspēlēts”. Tas tika izvirzīts nominācijai mūzikas ierakstu gada balvai “Zelta Mikrofons” kategorijā “Elektroniskās mūzikas albums”. Savukārt 2020. gadā, turpinot sadarbību, mūziķi iepazīstināja ar kopdarbu – dziesmu “Pārziemošu”.

Dzirnavu ezeriņš uzzied!
2022-07-23 22:00 - 2022-07-24 01:00, 2022-07-22 22:00 - 2022-07-23 01:00 | Dzirnavu ezeriņš
22. un 23. jūlijā no plkst. 22.00 līdz 1.00 uz romantisku satikšanos valmieriešus un pilsētas viesus aicina Dzirnavu ezeriņš.
Ezeriņš tumsā iemirdzēsies dinamiskā divu mīlētāju satikšanās stāstā – audiovizuālā instalācijā un lielizmēra projekcijā uz ūdens ekrāna. Projektu realizē radošā apvienība “Balts uz melna” un “Artistic”.
Jāpiemin, ka 23. jūlijā no plkst. 12.00 līdz 20.00 pie Dzirnavu ezeriņa būs arī fotostūrītis, aicinot ikvienu iemūžināt savu svētku randiņu, uzņemot foto individuāli, kopā ar mīļajiem vai gluži pretēji – ar kādu tikko iepazītu garāmgājēju. Pēc foto uzņemšanas būs iespējams saņemt attēlu izdruku divos eksemplāros.
Valmieras 739. dzimšanas dienas “Svētku randiņš” programmu skati mājaslapā valmierasvin.lv.
Svētku lieldraugs – AS “Valmieras stikla šķiedra”.

Svētku tirdziņš
2022-07-23 09:00 - 16:00 | Valmiera
Valmieras 739. dzimšanas dienas “Svētku randiņš” laikā, 23. jūlijā, no plkst. 9.00 līdz plkst. 16.00 uz košu, vasarīgu un garšīgu satikšanos – svētku tirdziņu – aicinās vairāk nekā 340 Valmieras un citu novadu amatnieki un mājražotāji. Šogad tikšanās būs jaunā vietā – tirgus kņada valdīs Valmieras centrā – Rīgas ielas posmā no Kārļa Baumaņa ielas līdz Limbažu ielai.
Vēlies uzzināt, kas šoreiz būs amatnieku un mājražotāju piedāvājumā? Vasarai piestāv sievišķīgas, Latvijā ražotas lina kleitas, pludmales aksesuāri, ziedūdeņi un smaržīgas, rokām darinātas pirtslietas. Vasara ir kāzu laiks, tādēļ tirdziņā varēsi atrast gan romantiskas dāvanas jaunajam pārim, gan īpašajai dienai piemērotas rotaslietas. Vasara ir īstais brīdis gardiem un veldzējošiem kokteiļiem, dabīgām ogu un augļu sulām, mutē kūstošam saldējumam un veselīgiem našķiem un gardumiem, bet sezonas īpašo garšu ēdienam piešķirs dažādas mērces un garšvielas. Vai jau zini, kā garšo “Patriotiskie plāceņi” un siers ar baravikām? Būs padomāts arī par tiem, kuriem “zaļie pirkstiņi” – varēsi iegādāties dekoratīvo koku, ziemciešu, krūmmelleņu, hortenziju un rododendru stādus. Neiztrūkstoši, būs arī tekstilizstrādājumi, dažādas mājsaimniecībā noderīgas lietas, attīstošas rotaļlietas pašiem mazākajiem, aksesuāri mājdzīvniekiem un daudz citu labumu. Runā, ka vienam no tirgotājiem līdzi būs pat bišu strops, kas pilns ar bitēm. Kā lai to atrod? Seko bišu zumēšanai!
Tirdziņā, par ziedojumu Ukrainas atbalstam, varēsi nobaudīt gardas, pēc ukraiņu pavārgrāmatu labākajām receptēm gatavotas zupas. Tāpat varēsi sastapt draugus no Valmieras sadraudzības reģiona – Halles (Vestf., Vācija), kā arī piedalīties jau par neatņemamu svētku tradīciju kļuvušajā Valmieras novada fonda Jauniešu ideju laboratorijas labdarības loterijā “Ezīša miga”. Par tajā ziedotajiem līdzekļiem tiks atbalstītas labākās Valmieras novada jauniešu idejas un iniciatīvas.
Turpat blakus svētku tirdziņam – Vecpuišu parkā – no plkst. 9.00 līdz 16.00 norisināsies Dizaina tirgus. Tā ir īstā vieta, kur satikt dizainerus un zīmolus no visas Baltijas. Piedāvājumā būs oriģināli un kvalitatīvi apģērbi, somas, rotaslietas, juvelierizstrādājumi un preces interjeram.
Valmieras 739. dzimšanas dienas “Svētku randiņš” programmu skati mājaslapā www.valmierasvin.lv .
Svētku lieldraugs – AS “Valmieras stikla šķiedra”.

Svētku gājiens "Valmiera lepojas"
2022-07-22 19:00 - 20:00 | Valmiera
No 22. līdz 24. jūlijam Valmiera ielūdz Tevi uz 739. dzimšanas dienu “Svētku randiņš”. Jau tradicionāli tā sāksies ar gājienu “Valmiera lepojas”, kas svētku randiņa noskaņās 22. jūlijā no plkst. 19.00 vedīs pa Rīgas ielu līdz Valmieras Sv. Sīmaņa baznīcai. Pēc ilgāka pārtraukuma atkal varēsim būt visi kopā plecu pie pleca un gājiena laikā sajust to īpašo noskaņu, kas rodas, katram pašam kļūstot par svētku veidotāju.
Dalībai gājienā jau pieteikušies vairāk nekā 50 uzņēmumi, iestādes, organizācijas un domubiedru grupas. Plašāka informācija par pieteikšanos un dalību gājienā, zvanot pa tālruni 26899787 (Evija) vai sūtot e-pastu: evija.dzvinko@valmierasnovads.lv.
Informācija gājiena dalībniekiem:
* Gājiena dalībnieki 22. jūlijā no plkst. 18.00 aicināti pulcēties Semināra ielā.
* Aicinām būt atbildīgiem par apkārtējo vidi – gājiena laikā izmantot dabai draudzīgus suvenīrus ar organizācijas simboliku, lai izvairītos no apkārtējās vides piesārņošanas riska!
Valmieras 739. dzimšanas dienas “Svētku randiņš” programmu skati mājaslapā valmierasvin.lv.
Svētku lieldraugs – AS “Valmieras stikla šķiedra”.

"Garšu cīņas" Valmierā
2022-07-22 18:00 - 22:00 | Vecpuišu parks
Valmieras dzimšanas dienas “Svētku randiņš” laikā 22. jūlijā no plkst. 18.00 līdz 22.00 uz gardu satikšanos Vecpuišu parkā aicina “Garšu cīņas” pavāri.
Aicinām piedalīties radošā, jautrā un izklaidējošā notikumā, kurā pieci augstas klases un starptautisku atzinību guvuši pavāri dalīsies pieredzē, sacentīsies savā starpā, vērtēs, degustēs un kopā radīs garāko sviestmaizi Valmierā, kā arī pasākuma noslēgumā visus cienās ar uz vietas radītu īpašu saldējumu.
Programmā:
– Garākās sviestmaizes pagatavošana
– Ēdienu gatavošanas šovs
– Pavāru stand-up
– Ēdienu gleznas radīšana
– Dalīšanās ar receptēm
– Iespēja baudīt unikālus ēdienu risinājumus
– Laba mūzika un pozitīva atmosfēra Valtera Krauzes vadībā
“Garšu cīņās” piedalīsies pavāri Ina Poliščenko, Kaspars Jansons, Kārlis Mugins, Sergejs Jēgers, Dāvis Auškāps 🧑‍🍳
Dalība pasākumā bez maksas.
Svētku lieldraugs – AS “Valmieras stikla šķiedra”.
Uzzini vairāk par Valmieras dzimšanas dienu “Svētku randiņš”: www.valmierasvin.lv

Valmieras dzimšanas dienas svinības "Svētku randiņš"
2022-07-22 08:00 - 2022-07-24 19:00 | Valmiera
Parunāsimies, pasmiesimies, paklausīsimies, paskatīsimies, padejosim, padomāsim, pastaigāsimies, pabraukāsimies, paskriesim, pavizināsimies, paleposimies, padarīsim, paēdīsim, papriecāsimies! Patiksimies!
Satiksimies manā 739. dzimšanas dienā! Dosimies 22.–24. jūlijā svētku randiņā!
Tava Valmiera

Paklausīsimies!
18. jūlijā mājaslapā valmierasvin.lv ieslēdz dzimšanas dienas radio! Tas skanēs visu svētku nedēļu, no 18. līdz 24. jūlijam, atskaņojot gan dzimšanas dienai īpaši piemērotus skaņdarbus, gan stāstot, kas gaidāms svētkos. 22. un 23. jūlijā svētku studija būs ne tikai radioviļņos, bet arī klātienē Valmieras centrā, kur radio tiešraidēs rosīsies Uģis Melders un Sanda Dejus.
22. jūlijā plkst.20.00 aicinām uz harmonisku randiņu! Dīvaliņa pļavās uz “Harmonija brīvdabā” skatuves kāps vairākas Latvijā pazīstamas apvienības un mūziķi: “KautKaili”, “Franco Franco”, Chris Noah, “Rīgas modes” un Rolands Če. Vakars turpināsies ar muzikālu baudījumu līdz pat plkst. 1.45, un Vinda Street food gardus ēdienus piedāvās līdz plkst. 02.00.
22. jūlija plkst.20.00 satiekamies pie centrālās skatuves skvērā pie Valmieras Kultūras centra. Ieskandināsim svētkus, sadziedoties ar kamerkori “Kaķi”. Un tad jau plkst.21.00 satiksimies ar lietuviešu dziedātāju un dziesmu autoru Ignu Pocūnu (Ignas Pociūnas), labāk pazīstams kā “Daddy Was A Milkman”! Viņš ir viens no nedaudziem Lietuvas debitantiem, kurš guvis atzinību ne tikai savā valstī. Mūziķim ir arī kopīgs skaņdarbs “This Is How I Feel” ar grupu “Prāta Vētra”. Radiostacijās bieži dzirdama “Daddy Was A Milkman” populārākā dziesma “Breathe In”.
Savukārt piektdienas vakarā plkst.22.30 tikšanās vieta – koncertballīte kopā ar “Bermudu divstūri” un pēc tam – DJ ALEXX REA.
Vai kādreiz esi piedzīvojis modināšanu dzīvās mūzikas pavadībā? Valmieras dzimšanas dienas sestdienas rītā Tev pamosties palīdzēs Yamaha skola kopā ar Sandu Dejus un Uģi Melderu. Īpašā modinātāja skaņas pārvietosies pa Valmieras ielām un piestās dažādos pagalmos. Būs skaļi!
Satiekamies pie centrālās skatuves arī 23. jūlijā plkst. 20.00, lai šūpotos dažādos mūzikas ritmos un iepazītu jauno pašmāju mūziķi BŪŪ! Viņa mūzikā runā par vienlīdzību, rūpēm par sevi, empātiju un citiem sociāli nozīmīgiem tematiem. Darot to ar vieglumu un gaišu trakumu, viņa spēj piecelt publiku kājās un labi iekustināt.
Savukārt no plkst. 21.20 tiekamies ar Ģirtu Rozentālu jeb Ozolu – vienu no Latvijas hiphopa mūzikas pamatlicējiem. Vai dzirdēsim kaut ko no Zelta diska statusu saņēmušajiem albumiem “Cieņa un mīlestība” un “Augstāk, tālāk, stiprāk” – to uzzināsim klātienē.
Bet ap plkst.22.45 tiksimies ar leģendāro Latvijas elektroniskā roka grupu “Jumprava”. Katra uzstāšanās ir baudījums dvēselei “Jumpravas” mūzikas cienītājiem. Atzīmējot grupas 35. gadadienu, šobrīd top režisora un grupas dalībnieka Aigara Graubas filma “Jumprava. Lielais notikums”, filmēšanai norisinoties arī Valmierā, kur meklējami grupas pirmsākumi. Rīta gaismu sagaidīsim ballītē kopā ar grupu “Ballīšu Orķestris”.
23. jūlijā plkst.12.00–13.00 aicinām Vecpuišu parkā uz satikšanos ar Valmieras Mūzikas skolas pedagogiem, kuri sagatavojuši īpašu programmu svētku randiņa tematikā. Koncertā skanēs gan instrumentālā mūzika, gan dziedājumi. Skolotāji ir izveidojuši ansambļus un apvienības. Pārsteigumi būs!
Valmieras dzimšanas dienas izskaņā, 24. jūlijā plkst.13.00, skaists ērģeļmūzikas koncerts skanēs Valmieras Sv. Sīmaņa baznīcā. Uzstāsies Ilona Birģele, ērģeles, un Armands Alksnis, elektriskā ģitāra.
Savukārt plkst. 14.00 Valmieras Gaujas tramvaja ostā tiksimies ar mūziķiem Kārli Kazāku un Kasparu Tobi. Miera ostā dzirdēsim brīnišķīgo mūziķu sadarbību – skaņdarbus no albuma “Apspēlēts” un dziesmu “Pārziemošu”.
Paleposimies!
Jau tradicionāli Valmieras dzimšanas dienā norisinās svētku gājiens “Valmiera lepojas”. Tam šogad jauna satikšanās vieta – pulcēsimies Limbažu ielā 22. jūlijā no plkst.18.00 līdz 19.00. Gājiens svētku randiņa noskaņās vedīs līdz Valmieras Sv.Sīmaņa baznīcai. Aicinām ikvienu, kurš Valmieru sauc par savu – uzņēmumus, iestādes, biedrības, domubiedru grupas, kā arī šogad un pagājušajā gadā dzimušo mazuļu vecākus ar savām atvasēm, – pieteikties dalībai svētku gājienā līdz 11. jūlijam, aizpildot elektronisku pieteikuma formu, kas pieejama Valmieras novada pašvaldības mājaslapā www.valmierasnovads.lv, Valmieras Kultūras centra mājaslapā www.vkc.lv un valmierasvin.lv.
Paskatīsimies!
21.–24. jūlijā aicinām uz kino randiņu Vecpuišu parkā un kinoteātrī “Gaisma”. Būs filmas, kas patiks vismazākajiem skatītājiem, būs romantiskas komēdijas, zinātniskā fantastika, drāma, komēdijas, mūzikls – ikviens atradīs savai gaumei atbilstošāko. Jāpiemin, ka būs iespēja baudīt ne tikai kino tik ļoti piestāvošo popkornu, bet ar savu piedāvājumu Valmierā viesosies arī Latvijas steiku klubs.
23. jūlijā plkst. 14.00 Vecpuišu parkā priekškaru vērs laikmetīgā teātra “Volatus” izrāde – mūzikls “Mīlestības pinekļos”. Tas ir stāsts par jauno pāri, kas nedaudz balstīts filmas “Mamma Mia” notikumos, atainojot tos latviskā stilā.
Aicinām doties pastaigā un apskatīt izstādi “Atklāj Valmieras senāko vēsturi!”. Tā aizvedīs pie nozīmīgiem Valmieras vēsturiskajiem objektiem: pils, baznīcas, senā tirgus laukuma, pilsētas mūra. Katrā vietā būs satikšanās ar kādu stāstu, kas Valmieras vēsturi ļaus ieraudzīt jaunā, neierastā gaismā.
Papētīsim!
22. jūlijā plkst.16.00 Valmieras muzeja garšaugu dārzā atklāsim vides un augu instalāciju izstādi “K.O.P.Ā”, kas ikvienam būs apskatāma jebkurā diennakts laikā. Bet plkst.17.00 aicinām uz tikšanos ar zāļzini Zeltīti Kavieri. Dabas klātesamība ir tikpat nepieciešama kā gaiss, iegrimstot milzu mežā, ziedu pļavā, rodot saskaņu ar dabu savā piemājas dārzā. Arvien biežāk tiek ierīkoti balkonu un terašu dārzi, dodot iespēju izbaudīt to, kas pilsētā nav rokas stiepiena attālumā. Otrā saruna ciklā “Viens malks veselības” ar zāļzini Zeltīti Kavieri Valmieras muzeja ārstniecisko augu un garšaugu dārzā turpināsim aizsāktos stāstus par augiem ap mums.
Kas būs amatnieku un mājražotāju piedāvājumā, uzzināsim Valmieras dzimšanas dienas tirdziņā 23. jūlijā no plkst. 9.00 līdz 16.00. Šogad tikšanās jaunā vietā – tirgus kņada pārņems Valmieras centru – Rīgas ielu. Tirgotāji dalībai tirdziņā aicināti pieteikties līdz 4. jūlijam, aizpildot elektronisku pieteikuma anketu.
Dodoties uz turpat blakus esošo Vecpuišu parku, nonāksiet dizaina tirgū. 23. jūlijā no plkst. 10.00 līdz 16.00 tur piedāvājumā būs oriģināli un kvalitatīvi apģērbi, somas, rotaslietas, juvelierizstrādājumi, preces interjeram. Ja esi radoša personība un vēlies ar saviem darinājumiem piedalīties dizaina tirgū, aizpildi pieteikuma anketu šeit!
Patiksimies!
22. un 23.jūlijā no plkst. 22.00 līdz 1.00 uz romantisku satikšanos valmieriešus un pilsētas viesus aicina Dzirnavu ezeriņš. Tas tumsā iemirdzēsies dinamiskā divu mīlētāju satikšanās stāstā – audiovizuālā instalācijā un lielizmēra projekcijā uz ūdens ekrāna. Projektu realizē radošā apvienība “Balts uz melna” un “Artistic”.
23.jūlijā no plkst. 12.00 līdz 20.00 pie Dzirnavu ezeriņa būs arī fotostūrītis, aicinot ikvienu iemūžināt savu svētku randiņu, uzņemot foto individuāli, kopā ar mīļajiem vai gluži pretēji – ar kādu tikko iepazītu garāmgājēju.
Īpašs notikums gaidāms 23. jūlijā Krāču kakta Šķūnī – no plkst.16.30 līdz 18.00 Uģa Meldera vadībā notiks iepazīšanās spēle.
Padejosim!
Ja sirds sitas šlāgermūzikas un balles ritmos, 23. jūlijā tiekamies Vecpuišu parkā! Jestri, no vasaras ziedoņa mazliet apdulluši, izdejosimies iemīļotas mūzikas pavadībā kopā ar grupām “Lustīgais blumīzers”, “Lauku Muzikanti” un “Rumbas kvartets”.
Padomāsim!
22. jūnijā plkst.16.00 Valmieras muzejā – izstādes “Sabotāža II” atklāšana. Klāvs Loris izstādē turpinās savu jau iesākto personisko refleksiju par lomu sabiedrībā un sabiedrību sev apkārt. Iekšējie stāvokļi gleznās risināti ar metaforu un filozofisku konceptu palīdzību. Gleznotājs nemitīgi eksperimentē ar tehnikām, apvienojot klasisko eļļas glezniecību ar modernākiem medijiem un materiāliem. Šo eksperimentu laikā viņš attīstījis savu autortehniku, kurā tiek apvienota fotogrāfija, digitālā druka un klasiskā glezniecība.
22.–24. jūlijā topošajā laikmetīgās mākslas telpā “Kurtuve” (bijusī katlumāja Rīgas ielā 25) būs skatāma Valtera Poļaka emocionāli gaišā un uz būtiskām pārdomām rosinošā izstāde “Piedzimis Piederīgs?”. Tie ir fotostāsti par cilvēkiem ar garīga rakstura traucējumiem, ko papildina arī viņu atziņas par dzīvi un vērtībām, par labo un ļauno. Izstādes veidotāji – fotogrāfs Valters Poļakovs un idejas autors Pēteris Martukāns – aktualizē pārliecību, ka esam atšķirīgi un tomēr tik līdzīgi.
23. un 24. jūlija vakaros “Kurtuvē” būs skatāma latviešu dokumentālā filma par līdzjūtību un cilvēcību “Hekabes jautājums”. Režisori Pēteris Krilovs un Iveta Budreviča aicina uzzināt mūziķa Rolanda Ūdra un viņa sievas Ilonas Balodes stāstu par cerībām uz atveseļošanos. Ikviens aicināts iesaistīties ziedojumu kampaņā “Udrīša Zaļajai Oāzei” (fonds “Līdzskaņa”).
“Kurtuvē” arī Anjēzes Vardas dokumentālais cilvēku un vietu portrets “Visages Villages” (“Sejas, Ciemi”) – iespēja doties līdzi māksliniecei, režisorei Vardai un fotogrāfam ŽR jeb Žanam Renē uz Francijas laukiem, iemūžinot sastaptos cilvēkus un stāstus fotogrāfijās. Tā viņi aicina saskatīt neparasto ikdienišķajā, skaisto – pelēkajā, indivīdu – masā.
Kino “Kurtuvē” organizēts sadarbībā ar Valmiermuižas kultūras biedrību.
Padarīsim!
Valmieras dzimšanas dienas svētku nedēļā, no 18. līdz 21. jūlijam, koprades darbnīca DARE (Purva iela 12) aicina ikvienu bez maksas uz līdzi paņemtā kokvilnas krekliņa vai maisiņa izveidot svētku apdruku ar dzimšanas dienas vadmotīvu “Svētku randiņš”. Darbnīcai ir obligāta pieteikšanās, elektroniski aizpildot anketu šeit. Savukārt svētku laikā, no 22. līdz 24. jūlijam, ar DARI tiekamies un līdzi paņemtos krekliņus apdrukājam Hanzas namiņā.
23. jūlijā no plkst. 12.00 līdz 16.00 aicinām Valmieras Jaunatnes centra “Vinda” dārzā satikties ar dzīvesprieku ģimeniskās un radošās aktivitātēs. Labi brīnumi sagaidāmi kopā ar “Brīnumu mežu”, būs piepūšamās atrakcijas, kā arī “Mazais kapteinis” ar ūdens atrakcijām. Maģisku noskaņu radīs iluzionists Edžus, kurš rādīs neiespējamo un pārsteigs ar dažādiem trikiem. Tāpat maršrutā no Upes ielas ceļā pa Valmieras ielām dosies vilcieniņš. Savukārt par lielisku muzikālo noskaņu parūpēsies grupa “Notiņas”, kas aicina uz mūzikas diska prezentāciju. Jāpiemin, ka būs iespēja mieloties ar dažādiem Vinda Street food našķiem.
No 21. līdz 24. jūlijam Vienības laukumā darbosies “Annels” atrakciju parks.
Lai labām domām būtu vēl vairāk iespēju īstenoties, aicinām piedalīties Valmieras novada fonda Labdarības bumbu rallijā. Iegādājoties vismaz vienu biļeti, kuras numuru aizrautīgā sacensībā pa Gaujas krācēm nesīs krāsaina bumbiņa, tiks dots ne tikai finansiāls atbalsts, lai līdzcilvēki varētu īstenot sabiedrībai nozīmīgas idejas, bet tā būs arī iespēja saņemt kādu no vietējo uzņēmēju sarūpētām balvām. Labdarības bumbu rallijā tiekamies 23. jūlijā plkst.18.00 Kazu krācēs.
Pakustēsimies!
22. jūlijā laukumā pie Hanzas sienas būs iespēja satikt un doties izjādēs ar Valmiermuižas staļļa zirgiem.
22. jūlijā no plkst.18.00 līdz 21.00 airēšanās bāzē “Krāces” aicinām uz randiņu uz ūdens – bezmaksas ūdens aktivitātes, būs pieejami SUP dēļi, sporta un tūrisma laivas izbraucieniem Gaujā.
23. jūlijā no plkst. 14.00 līdz 17.00 (starts pie Valmieras Tūrisma informācijas centra) ar kājām vai velosipēdu dodies Gaujas krastu bingo aktivitātē – lieliska izkustēšanās un uzdevumi, kas aicinās apskatīt Valmieru un, iespējams, uzzināt par pilsētu daudz jauna.
Vai esi paspējis iemēģināt jauno sporta un aktīvās atpūtas parku “Mežs”? Valmieras dzimšanas dienas svētdienā, 24. jūlijā, plkst. 10.00 aicinām tikties Mežā pilsētas centrā, lai pārbaudītu, cik ātri iespējams izbraukt cauri parkam ar dažādiem nemotorizētiem pārvietošanās līdzekļiem. Piedalīties aicināti gan paši mazākie ar līdzsvara divriteņiem, gan citi, kam tīkamāki velosipēdi, skrituļslidas, skrituļdēļi vai skūteri.
24. jūlijā plkst. 11.00 (starts Vecpuišu parkā) aicinām gan lielus, gan mazus satikties Valmieras 739. dzimšanas dienas ģimeņu velobraucienā. Nedaudz vairāk nekā sešu kilometru garumā kopā ar tūrisma entuziasti Karīnu Bērziņu izbrauksim dažas no skaistākajām Valmieras vietām un velobrauciena noslēgumā dosimies ekskursijā – apskatīsim pārbūvēto Jāņa Daliņa stadionu un jauno vieglatlētikas manēžu.
24. jūlijā aicinām iepazīties vai atkal satikties ar rogainingu – komandu (2–5 cilvēki) orientēšanās, meklējot kontrolpunktus Valmierā. Plkst. 11.00 pie Valmieras Mūzikas skolas starts tiks dots skrējējiem un soļotājiem, bet plkst. 11.15 – velobraucējiem. Dalība ir bez maksas, taču lūdzam iepriekš pieteikties līdz 19. jūlija plkst. 23.59 šeit vai sūtot e-pastu uz andis.locmelis@gmail.com.
Savukārt ikviens, kurš vēlas vairāk uzzināt par disku golfu un redzēt sportistus darbībā, aicināts 22. – 24. jūlijā apmeklēt disku golfa sacensības “Innova Baltic Tour Valmiera Open” Pauku priedēs.
Paēdīsim!
Pēc labas izkustēšanās ir labi jāiestiprinās spēku atjaunošanai.
22. jūlijā plkst. 18.00–22.00 gardēži aicināti tikties Vecpuišu parkā. Tur būs radošs, jautrs, izklaidējošs notikums “Garšu cīņas”. Pieci augstas klases un starptautisku atzinību guvuši pavāri dalīsies pieredzē, sacentīsies, vērtēs, degustēs un kopā radīs garāko sviestmaizi pilsētā. Klātesošajiem Valtera Krauzes vadībā būs iespēja vairāk uzzināt par dažādu valstu tradicionālajiem ēdieniem, būs degustācijas, meistarklases, vīnziņu padomi, pavāru stāsti un dalīšanās ar jautriem atgadījumiem, protams, ikviens aicināts papildināt savu recepšu krājumu, būs konkursi un vērtīgas balvas.
22. jūlijā jau no plkst. 18.00, gatavojoties “Harmonijai brīvdabā”, Dīvaliņa pļavās būs jūtama svaigi ceptu vafeļu smarža un jau otro gadu norisināsies Vinda Street food ar plašu iecienītu ēdienu klāstu, kā arī šogad gaidāmi jaunu garšu atklājumi.
Par Valmieras dzimšanas dienas mielastu parūpēsies arī Valmieras tūrisma un ēdināšanas uzņēmumi. Šefpavāri ir apņēmības pilni sagatavot piedāvājumu svētku randiņa, satikšanās tematikā. Kas tie būs par gardumiem, kā tie garšos, smaržos, izskatīsies, to uzzināsim svētku dienās, apmeklējot ēdināšanas uzņēmumus.
Svētku lieldraugs – AS “Valmieras stikla šķiedra”.
Svētku programma un aktuālais: www.valmierasvin.lv

Vasaras nakts koncerts Rubenes baznīcas dārzā
2022-07-21 21:00 - 22:30 | Rubenes baznīca
21.jūlijā plkst. 21.00 Rubenes baznīcas dārzā izskanēs Vasaras nakts koncerts, kurā piedalīsies operdziedātāja Inga Šļubovska (soprāns), Dita Krenberga (flauta), Inita Malnača (čells), Ilze Ozoliņa (klavieres).
Koncertā skanēs divu izcilu mākslinieču – Ditas Krenbergas un Ingas Šļubovskas duets, kurā balss un flauta savīsies emocionāli krāšņā saspēlē. Kamermūzikas programmā mākslinieces izvēlējušās ietvert 20./21.gs. latviešu autoru skaņdarbus, kā arī mūsdienu angļu komponistu mūziku. Koncertprogrammu caurstrāvo viegla, vasarīgi romantiska noskaņa, kuru raksturo smalki niansēta un stilistiski daudzveidīga vokāli instrumentāla un instrumentāla mūzika. Šajā programmā abām māksliniecēm pievienosies pianiste Ilze Ozoliņa un čelliste Inita Malnača.
Koncertā skanēs latviešu komponistu Arvīda Žilinska, Elgas Īgenbergas, Jāņa Mediņa, Pētera Plakida, Daces Aperānes un šī gada jubilāru Artūra Maskata un Jēkaba Jančevska mūzika, kā arī angļu komponistu – sera Henrija R.Bišopa, Dž. Ratera un M.Heda opusi.
Ieeja: par ziedojumiem

Laikmetīgā teātra "Volatus" mūzikls "Mīlestības pinekļos"
2022-07-15 20:00 - 21:30 | Kocēnu estrāde
15.jūlijā plkst. 20.00 Kocēnu estrādē norisināsies laikmetīgā teātra “Volatus” jaunākais iestudējums – mūzikls “Mīlestības pinekļos”.
Vasara – kāzu laiks! Viesu namā “Astras” Adele un Lukass rīko savas kāzas. Tās norisināsies 80. gadu stilā, lai viņu vecāki varētu sajusties kā savā jaunībā. Adeles sapnis ir, lai tēvs ved viņu pie altāra. Ir tikai viena ķibele – Adele nezina, kurš no diviem kandidātiem ir viņas tēvs.
Izrādē tiks atskaņotas populāras latviešu dziesmas, ko iedziedājuši “Volatus” dalībnieki.
Izrādes scenāriste un režisore: Lara Merca. Skaņu režija un apskaņošana: Ilona Berga, Igors Elksniņš.
Lomās: Laura Semuča, Jānis Karselis, Dina Buša, Modris Kokins, Jānis Balodis, Lāsma Gredzena, Juris Ošiņš, Paula Žuga, Ilze Gulbe, Dzintars Francis, Inga Vestfāle, Lauris Starikovs, Anda Čukure, Juris Gudins, Inita Jurgenberga, Maija Zālamane, Mārīte Leimane, Mudīte Bērziņa.
Ieeja: 5 eiro. Biļetes būs iespējams iegādāties pirms izrādes pasākuma norises vietā.
Lietus gadījumā pasākums notiks Kokmuižas brūzī!

Donoru diena Valmierā
2022-07-11 10:00 - 13:00 | Valmieras Kultūras centrs, Rīgas iela 10, Valmiera, Latvija
Pirmdien, 11. jūlijā, no plkst. 10.00-13.00 Valmieras Kultūras centrā (Rīgas iela 10) norisināsies Donoru diena.
Uzzini vairāk: http://vkc.lv/valmiera-notiks-donoru-diena/

Indriķa diena Rubenē
2022-07-10 | Rubenes baznīca
10.jūlijā Rubenē norisināsies Indriķa diena, kas kļuvusi par ikgadēju pasākumu – šovasar tā tiks atzīmēta jau septīto reizi. Rubene ir vieta, kur savulaik Imeras katoļu priesteris Indriķis (Henricus de Lettis) sarakstīja bagātīgāko no vēsturiskajiem pirmavotiem par tagadējās Latvijas un Igaunijas teritoriju – Indriķa Livonijas hroniku.
Plkst. 11.00 Rubenes baznīcā notiks dievkalpojums, savukārt no plkst. 17.00 Rubenes baznīcas dārzā norisināsies dažādas izzinošas, radošas un muzikālas aktivitātes.
Plkst. 17.00 kopā ar Indru Bērziņu un Indru Vīlisteri tiks pagatavota garšīgākā rikte pēc receptes no pavārgrāmatas “Tā pirmā pavāru grāmata. 414 senas receptes no 18. gadsimta”. Ikviens klātesošais varēs to nogaršot, vienlaikus iepazīstot vienu no muižkungu ēdienkartes ēdieniem. Jāpiebilst, ka pavārgrāmatu pasākuma laikā būs iespējams arī iegādāties.
No plkst. 17.00 līdz plkst. 20.00 turpat norisināsies radošā māla darbnīca kopā ar Laimdotu Virskūnu, kurā mazi un lieli varēs izgatavot kādu māla trauku.
Uz izzinošu ekskursiju plkst. 18.00 aicina vēsturniece Ineta Amoliņa – viņas stāstījums “Livonijas Indriķis – vēstures rakstītājs, notikumu aculiecinieks un sludinātājs Rubenes draudzē” aizraujošā veidā ļaus uzzināt ko vairāk par tā laika notikumiem un personībām.
Indriķa dienas noslēgumā, plkst. 19.00 Rubenes baznīcas dārzā skanēs koncertprogramma “Cik mirklis svēts…”, kurā piedalīsies Zigfrīds Muktupāvels (balss, vijole), Jānis Lūsēns (klavieres), Evija Mundeciema (flauta), Jānis Lūsēns jr. (basa ģitāra). Jāņa Lūsēna un Zigfrīda Muktupāvela sadarbība mūzikā ilgst jau vairākus gadu desmitus. Kopā muzicēts gan populārās mūzikas jomā, gan daudzos mūziklos, rokoperās un teātra uzvedumos. Īpaši Muktupāvela balsij rakstīti dziesmu cikli “Violets” ar A.Skujiņas dzeju, “Zelta sirds” ar K.Skalbes dzeju, “Kad mīlestība dzimst” ar dažādu latviešu dižgaru dzeju, “Satikt Čaku” ar A.Čaka dzeju. Abus māksliniekus saista interese par Latvijas kultūrvēsturi un izcilām personībām Latvijas valsts veidošanā. Koncertprogrammā “Cik mirklis svēts…” iekļautas dziesmas kas gadu garumā atskaņotas dažādos koncertos Latvijas dievnamos. Tie ir fragmenti no minētajiem cikliem, kā arī no teātra darbiem “Indriķa hronika”, “Kaupēn, mans mīļais”, “Mistērija par sapni un mīlestību”. Šo mūziku un dzeju caurstrāvo latviskā dzīvesziņa, romantisms, sapņi un cerības.

Indriķa dienas aktivitāšu apmeklējums bez ieejas maksas, taču aicinām pasākuma norises vietā ziedot Rubenes baznīcai.

Aija Andrejeva TRIO. Koncertu cikls "Mūda"
2022-07-09 20:00 - 21:30 | Valmiera
“Izkust zaļajos atomos, izplūst, pārvērsties zaļajā domā.” /I. Ziedonis/
Jau trešo vasaru Valmierā norisināsies koncertu cikls “Mūda” – mūzika dabā. Sajūtu koncerti ir muzikāls baudījums, kura laikā izvēlētā norises vieta kļūst par neierastu, vēl neapgūtu skatuvi un vienlaikus – skaistu ainavisko scenogrāfiju. Katrs koncerts apvienos Latvijā atpazīstamus un iemīļotus mūziķus, kuri uzstāsies kopā ar jauniešiem no Valmieras, savukārt dabai šajā koncertu ciklā piešķirta vadošā loma.
Šovasar “Mūda” koncertus caurvīs tematiskā ievirze: mežs. Mežs ir dabas templis. Tas atjauno un dod enerģiju caur viselementārākajām maņām. Tā ir “es” sakārtošana, meditācija. Atgriešanās pie vienkāršības un pirmavota – dabas. Arī šovasar aicinām Tevi būt sajūtu “Mūdā”!
9.jūlijā plkst. 20.00 Sajūtu parka teritorijā Aija Andrejeva TRIO.
Koncertā izskanēs dziedātājas Aijas Andrejevas lielākie hiti intīmā gaisotnē pašas skatuves mākslinieces Aijas Andrejevas, ģitārista, producenta un komponista Kaspara Ansona, kā arī džeza pianista un komponista Toma Mikāla izpildījumā. Stāsti un mūzika priekšplānā, vairāk atkailināti nervu gali un brīnišķīga iespēja koncerta laikā māksliniekiem satikties tuvāk ar savu klausītāju!
Informācija koncerta apmeklētājiem:

biļetes cena: 15 EUR. Ar Valmieras kultūras karti 1 EUR atlaide. Bērniem līdz 2 gadu vecumam biļete nav nepieciešama;
biļetes pirms koncerta varēs iegādāties arī norises vietā;
būsim sarūpējuši sēžammaisus, taču ērtībai var ņemt līdzi arī savu piknika krēslu, sēžamspilvenu vai pledu;
aicinām padomāt par ērtu, laika apstākļiem piemērotu apģērbu;
plašāka informācija un biļešu iegāde elektroniski: https://www.bilesuparadize.lv/lv/event/117754

Putu ballīte Valmierā
2022-07-03 15:00 - 18:00 | Valmieras estrāde, Dīvaliņa iela 10A, Valmiera, Latvija
3. jūlijā no plkst. 15.00 Valmieras estrādē notiks bērnu ballīte “Putu Paradīze”, kas pēc neilga pārtraukuma atgriežas pie saviem mīļajiem apmeklētājiem.
Šovasar atkal viesosimies daudzās Latvijas pilsētās, kur dāvāsim prieku, jautrību un neaizmirstamas bērnu putu ballītes.
Nepalaid garām nozīmīgāko bērnu pasākumu šovasar! Kā vienmēr, ar dejām putās, piepūšamajām atrakcijām, cukurvati, popkornu, konkursiem un balvām un pasākuma vadītāju Bingu.
Ieejas maksa 4 eiro. Bērniem līdz 5 gadiem ieeja bezmaksas, bet jānāk kopā ar pieaugušo (biļete 4 eiro). Biļetes iepriekšpārdošanā: “Biļešu serviss” kasēs un www.bilesuserviss.lv .
Plašāka informācija:
https://www.facebook.com/putuparadize
Tālrunis: 29656501

Valmieras deju apriņķa kolektīvu svētku koncerts
2022-07-02 19:00 - 20:30 | Valmieras estrāde, Dīvaliņa iela 10A, Valmiera, Latvija
02.07. plkst. 19.00 Valmieras estrādē Valmieras deju apriņķa kolektīvu svētku koncerts. Pēc koncerta zaļumballe ar grupu “Papīra lidmašīnas”. Bez maksas

"Latvian Voices" un "Estonian Voices" koncerts
2022-07-01 20:00 - 21:30 | Valmieras Kultūras centrs, Rīgas iela 10, Valmiera, Latvija
No 30. jūnija līdz 2. jūlijam Valmierā noritēs Latvian Voices a cappella festivāls un meistarklases. Jau sesto gadu Valmiera kļūs par a cappella galvaspilsētu, aicinot interesentus gan uz koncertiem, gan izglītojošām meistarklasēm.
Festivāla īpašie viesi būs a cappella grupa – Estonian Voices. Tā ir profesionāla vokālā grupa no Igaunijas, kas darbojas kopš 2011. gada un savās programmās iekļauj džezu, klasiku, tradicionālo folkloru, kā arī populāro mūziku. Estonian Voices ne tikai dalīsies savās zināšanās ar meistraklašu dalībniekiem, bet arī apvienosies kopīgā koncertā ar Latvian Voices 1. jūlija vakarā.
Kopš 2009. gada vokālās grupas “Latvian Voices” dalībnieki ir guvuši pieredzi a cappella festivālos, forumos, meistarklasēs un konkursos 24 pasaules valstīs. Latvijas mūzikas ierakstu Gada balvas laureāti, Pasaules koru olimpiādes čempiona titula ieguvēji grupa Latvian Voices savas darbības laikā ir apliecinājusi sevi kā vienu no vadošajām a cappella žanra pārstāvēm Eiropā un kļuvusi par kvalitātes zīmolu, kas Latvijas a cappella dziedāšanas tradīciju nes tālu aiz Latvijas robežām.

Jutekliska komēdija "Gribu bērnu!"
2022-07-01 19:00 - 21:00 | Kocēnu estrāde
Izrāde “ Gribu bērnu!” ir muzikāla un pozitīva izrāde, ko tās veidotāji, “Pannas Teātris”, nodēvējuši par juteklisku komēdiju normāliem cilvēkiem jeb demogrāfisko sprādzienu divās daļās.
Izrādes iecere ir radīt pozitīvas emocijas, rosināt sabiedrību aktīvāk iesaistīties demogrāfiskās situācijas uzlabošanā, uzdrošināties pieņemt lēmumus un domāt par labo.
Kādā dziesmā teikts:
Diemžēl mēs esam
Tik daudz, cik mēs esam
Un vairāk mēs nevaram būt…
Izrādes veidotāji domā, ka varam gan. Un kā vēl! Vajag tikai sev pateikt, ka gribēt būt vairāk ir normāli un jēdzīgi, ne tikai cilvēku skaita izpratnē.
Tautā mīlētie aktieri Ģirts Ķesteris, Elīna Vāne, Zane Daudziņa un Aldis Siliņš grib vairāk.
Kāpēc gan neiesvilināt skatītāju sirdīs patiesas ilgas un emocijas par savstarpējo attiecību dzīvinošo spēku, tieši šādam nolūkam veidotā izrādē.
Uzmanību!
Izrāde izraisa pozitīvas emocijas!
Izrādes radošā komanda:
Režisors Juris Rijnieks, scenogrāfs Ivars Noviks, komponists Niks Matvejevs un autores – Gunta Kalniņa un Inta Bernova.
Biļetes pārdošanā “Biļešu Paradīzes” kasēs.
Aicinām iegādāties biļetes iepriekšpārdošanā, jo tuvojoties izrādes dienai, cenas pieaugs. Biļešu cenas šādas – maijā 12.00 EUR, jūnijā 15.00 EUR, izrādes dienā 20.00 EUR.
Informācija:
www.pannasteatris.lv
Instagram @pannasteatris
www.facebook.com/PANNASTEATRIS

Latvian Voices a cappella festivāls
2022-06-30 12:00 - 2022-07-02 22:00 | Valmiera
30. jūnijs – 2. jūlijs Valmierā “Latvian Voices a cappella festivāls”.

Ielīgošanas pasākums "Jāņojam Jāņparkā"
2022-06-22 18:00 - 23:00 | Jāņparks
22. jūnijā no plkst. 18.00 Valmierā, Jāņparkā, valdīs rosība – te mazi un lieli Jāņabērni tirdziņā varēs sarūpēt visu svētku galdam nepieciešamo, baudīt īstas Jāņu sajūtas un lustēties zaļumballē.
Svētkiem atbilstošu muzikālo noskaņu Jāņparkā radīs grupa “Čipsis un Dullais” un tautas mūzikas kopa “Sēļu muižas muzikanti”, savukārt uz lustīgiem dančiem aicinās grupa “Ceļojums”.
Pasākuma laikā darbosies āra kafejnīca, varēs atveldzēties, baudot “Valmiermuižas alus darītavas” dzērienus un tematiskā foto stūrī būs iespēja iemūžināt īpašo mirkli fotogrāfijā.
Aicinām uz “Jāņojam Jāņparkā”! Ieeja bez maksas.

"Vasaras saulgrieži Kocēnos"
2022-06-21 18:00 - 23:59 | Kokmuižas pils kompleksā
21. jūnijā no plkst. 18.00 Kocēnos, Kokmuižas promenādē norisināsies “Vasaras saulgrieži Kocēnos”. Būs Saulgriežu tirdziņš, kurā savus gardos un skaistos ražojumus piedāvās Valmieras un apkārtējo novadu mājražotāji, būs iespēja iegādāties un baudīt dzērienus un gardumus no Valmiermuižas alus tirgotavas.
Kopā siesim visgardāko Jāņu sieru un pīsim skaistākos Jāņuzāļu vainagus. Aicinām ņemt līdzi arī pašu plūktas Jāņuzāles!
No plkst. 21.00 uz “Svētkiem Jāņa sētā” ar lustīgām dziesmām un dančiem aicinās Katrīnas Dimantas orķestris mākslinieciskās pašdarbības kolektīvi – VPDK “Savieši” (Kocēni), TDA “Gauja” un VPDK “Gauja” (Valmiera).
Saulei rietot, tiks iedegti ugunskuri un varēs baudīt maģisko saulgriežu vakara noskaņu, dodoties izbraucienā ar laivām pa Kokmuižas dīķi.
Pasākuma apmeklējums bez maksas.
